Womer dänn am halbi Elfi Zabig äntli wieder in Freo gsi sind, hämmer ois uf d Suechi nach öppis Ässbarem gmacht. S isch leider nöd ganz so eifach gsi, will da alles so um die 9ni zuemacht unter de Wuche. Zu gueter Letscht, nachdem mers sogar bim Mäc erfolglos versuecht gha händ, simmer dänn inere Bierfabrik inne glandet, und händ ois e Pizza teilt. Det chamer sälberbrauts Bier direkt usem Tank ha. Entweder chamer es "Little" ha oder es "Not so little" =D. Isch würkli no feins Bier. Sogar d  Fabienne hät es paar Schlück vom René sim müesse stähle und das will öppis heisse ;-)